google/wiki40b huggingface dataset:
Siping

Historie

Sipings histore kan følges tilbake til ca. 1000 f.Kr. og Shangdynastiets tid. Ruiner fra kongdømmet Yans tid tyder på at han-kinesere tilflyttet området i vår- og høstannalenes tid. Gamle stammefolk som  fuyuer, goguryeoanere, kitanere, jursjenere, mongoler, mandsjuer og koreanere har etterlatt seg kulturartefakter i Sipingområdet. 
Kommunen i Siping er hjemsted for to av Qing-dynastiets keiserinner, enkekeiserinne Cixi og enkekeiserinne Longyu.
Men Siping var ikke av særlig betydning før jernbanen mellom Changchun og havnebyen Dalian kom i 1902. Da skjøt befolkningsveksten fart, og økonomien styrket seg under det sørmandsjuriske jernbaneselskaps administrasjon. Så tilkom det et jernbanespor til Baicheng i nordvestre Jilin i 1923, og en annen linje sørover til Tonghua og videre inn i Korea i 1939. En ny by ble bygd etter 1921, og het på den tiden Ssupingkai. Etter 1932, under japanernes inntrengen i Mandsjuria, vokste det frem endel landbruksbasert industri, som ølbrygging, oljepressing og kornmølling. Mot slutten av annen verdenskrig ferdigstilte japanerne et raffineri for produksjon av syntetisk petroleum fra kull.
Siping var åsted for en rekke slag under den kinesiske borgerkrigen mellom kinesiske kommunister og kinesiske nasjonalister. Etter krigen var byen temmelig rasert. 
Siping vokste igjen raskt etter den kommunistiske regjeringen kom til makten, og ble etter hvert provinsens tredje største by.

Jernbane

Siping er stoppested på den viktige jernbanelinen Jinghabanen som fører fra Beijing til Harbin via blant annet Tianjin, Tangshan, Shenyang og Changchun. 
Hada-banen, en høyhastighetsbane åpnet i 2012, går gjennom området fra Harbin til Dalian.

Vei

Kinas riksvei 102 går gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Kinas riksvei 303 går fra Ji'an i Jilin til Xilinhot i Indre Mongolia.
Thomas Lupo

Bakgrunn

Thomas Lupo kom fra en gammel musikerfamilie. Faren, Joseph, var komponist og spilte strykeinstrumenter. Han var opprinnelig fra Venezia og kom via Antwerpen til London, der Thomas Lupo sannsynligvis ble født.

Virke

I 1588 gikk den da 16 år gamle Thomas inn i hoffkapellet til Elisabeth I, men mottok ikke lønn før i 1591. Han forble i den engelske kongefamiliens livet ut, fra 1610 til 1617 hos prins Henry og fra 1617 hos prins Karl.

Verker

Ved siden Orlando Gibbons, John Cooper og Alfonso Ferrabosco den eldre, var Lupo sentral i utviklingen av den engelske gambetradisjonen på 1600-tallet. Han skrev formodentlig et større antall verk for hoffets gambeensembler, men lite er bevart. Noen av de anonyme komposisjonene for King’s Musick tilskrives Lupo. Han skrev også kirkelig vokalmusikk. 
Det meste av Lupos tre til seks stemmers gambemusikk stammer fra den tidlige tiden hos prins Karl. Mange av disse stykkene benytter kontrapunkts- og stemmeføringsteknikker som påminner om italienske madrigaler, spesielt de for fem og seks stemmer. Han kopierte stilen til Luca Marenzio, en komponist som var velkjent i England på grunn av at han var godt representert i Nicholas Yonges Musica transalpina (1588), samlingen som gav impulsen til den engelske madrigalskolen. Lupos consortmusikk for tre og fire stemmer er mer eksperimentell, ofte med sammensetninger som sjelden ble brukt av tidens komponister, eksempelvis tre samtidige bass- eller diskantstemmer. Enkelte av consortstykkene forutsetter orgelakkompagnement. 
Lupo skrev instrumentalstykker i form av fantasias, pavaner, galliarder og allemander. Enkelte av fantasistykkene er direkte transkripsjoner av italienske madrigaler.
Nanhe

Nanhe (kinesisk: 南和县; pinyin:  Nánhé Xiàn) er et fylke i provinsen  Hebei i Folkerepublikken Kina. Det er underlagt byprefekturet Xingtai.
Befolkningen er 303.676 (1999).
Criminal

Handling

I et siste desperat forsøk på å stoppe en djevelsk plan, blir en død CIA-agents minner, hemmeligheter og evner overført til en tidligere dødsstraffinnsatt i håp om at han kan fullføre agentens oppdrag. Det eneste problemet er at han kan vise seg å være uforutsigbar og farlig med de nye evnene.
Mimochlorisanis

Utbredelse

Arten er bare kjent fra Filippinene (Luzon).
Grunnkretser i Surnadal kommune

Grunnkretser i Surnadal kommune er delområder og grunnkretser som seksjonerer Surnadal kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Timoteivikler

Utseende

En middelsstor til stor (vingespenn 17-24 millimeter), grågul vikler. Hodet, thorax og forvingen er grågule, vingens ytterkant gjerne noe mørkere. Bakvingen er hvit med gråbrune årer og gråbrun pudring i den ytre delen.

Levevis

Arten lever på lysåpne, fuktige steder. Larvene kan ete mange slags planter, men finnes særlig på bredbladete gress. De voksne sommerfuglene flyr i juli-august.

Utbredelse

Den er utbredt over det meste av Europa og i det nordlige Asia. I Norge finnes den bare pi det sørlige Østlandet, fra Vest-Agder i vest til svenskegrensen i øst.
Canadas Grand Prix

Canadas Grand Prix (Grand Prix du Canada på fransk) er et Formel 1-løp som er blitt avholdt siden 1967. Opp igjennom årene har det blitt arrangert på en rekke forskjellige baner. I dag kjøres det på Circuit Gilles Villeneuve i Montréal.
Oemida

Utseende

Middelsstore, slanke, brune trebukker. Antennene er lengre enn kroppen og tynne. Pronotum er tønneformet, lengre enn bredt, med en liten tann på sidekanten. Dekkvingene er smale og parallellsidige, beina ganske lange med litt klubbeformede lår.

Utbredelse

Slekten er utbredt i det østlige og sørlige Afrika.
Bjerkem

Bjerkem ligger i Henning, ca. 14 km fra Steinkjer nord  i Trøndelag. Gården tilbyr opphold og overnatting for besøkende på kårdenden i Trønderlåna, en leilighet med 2 rom og 4 senger. På gården er det i tillegg en åpen bunadutstilling på Bunadsburet.
På Bjerkem drives det økologisk produksjon av melk, kjøtt og korn. Gården er en del av samdriften Bjerkem/Ressem økologiske samdrift DA med 900 da dyrket jord og ca. 180 tonn melkekvote.
Gården ble 17. desember 2005 tildelt kvalitetsmerket Olavsrosa for norsk kulturarv.
Lyefjell

Stedet

Feltet ble etablert på begynnelsen av 1980-tallet. Hensikten var at nybygging rundt Bryne ikke skulle gå ut over verdifullt flatt jordbruksområde. Det er kjent for å ha særdeles god utsikt over Jæren og kyststripa langs jærkysten.
Lyefjell har den korteste historien av tettstedene i Time. Først på slutten av 1970-tallet startet boligutbyggingen i dette området av kommunen. I dag er det 700 husstander på Lyefjell. Tar vi med Vestly og de nærmeste bygdene, har denne delen av Time 2900 innbyggere.
På feltet ligger barneskolen Lye skole, Lye ungdomsskole, tre større barnehager (Lyefjell barnehage, Monsanuten barnehage og Ragnastølsberget barnehaget, sammen med flere mindre familiebarnehager. I tillegg er det idrettshall, idrettsanlegg med gressbane, friidrettsanlegg, eget idrettslag, fritidsklubb, mekkeklubb, bilverksted, gatekjøkken, dagligvarebutikk og forsamlingshus. 
Lyefjell blir ofte omtalt som bare Lye. Lye er også navnet på en del av det området som ligger nedenfor fjellsida.
Time prestegjeld het tidligere Lye prestegjeld og omfattet deler av Gjesdal. Forfatteren Jens Zetlitz var peronsalkapellan i Lye prestegjeld 1790-1804 og diktet mange av sine mest kjente sanger her.
Orlov blokkallokator

Orlov blokkallokator er en algoritme som definerer hvor (i hvilken blokk) en spesiell datafil vil befinne seg i et gitt filsystem, i den hensikt å øke hastigheten på diskoperasjoner. Algoritmen er oppkalt etter skaperen Grigorij Orlov, som først ga en kort beskrivelse og implementasjon for OpenBSD av den teknikk som senere ble brukt i Fast Filesystem i ulike varianter av Berkeley Software Distribution (BSD).
Connie Barr

Karriere

Barr gikk på Bjerke videregående skole i Oslo og studerte siden ved Universitetet i Oslo.
Hun startet sin karriere i ungdomsredaksjonen NRK som programleder for ungdomsprogrammet Kluzz. Hun ble ansatt i TV 2 ved oppstarten i 1992, og arbeidet der som nyhetreporter, programleder og dokumentarjournalist frem til 2010. 
Barr er nominert til Gullruten fire ganger, og vant Gullruten for beste fakta- og aktualitetsprogram i 2008, med dokumentaren "I kø for livet". Med sitt eget produksjonsselskap Storia AS produserte og regisserte hun i 2012 "Beretninger om begynnelser", en serie i seks episoder som ble nominert til Gullruten i kategorien Beste dokumentarserie.
Barr står også bak de mye omtalte dokumentarene «Vaksineeksperimentet» og "Et løfte om beskyttelse". Dokumentarene omhandlet det største medisinske forsøk i norgeshistorien, der en ny vaksine mot hjernehinnebetennelse ble testet ut på 200 000 norske ungdommer og rekrutter i årene rundt 1990. På tross av en statlig garanti om erstatning hvis noe skulle gå galt, nektet Staten å betale erstatning til rundt 300 unge som mener de ble skadet i forsøket.  Et regjeringsoppnevnt utvalg stemplet senere Folkehelseinstituttets og Statens håndtering av forsøket som uetisk. 
Siden 2013 har Barr vært redaktør av programserien "Hver Gang Vi Møtes", et musikkprogram der kjente, norske artister samles for å snakke om sine karrierer og tolke hverandres låtmateriale.
Barr er gift med Richard Kongsteien.
Sibirlerk

Fossiler

I nordlige Finland er det funnet både makrofossiler og pollen fra lerk i avsetninger fra forrige mellomistid (eem) og en relativt varm periode tidlig i siste istid (Brørup-interstadialen). Lerk vokste neppe i sentrale og sørlige Finland i mellomistiden, men kan ha vokst ganske langt sør i Norge og Sverige langs den skandinaviske fjellkjeden.
Den svenske forskeren Leif Kullman har funnet makrofossiler i Dalarna i Sverige som viser at sibirlerk var blant de første treslagene som vokste på Den skandinaviske halvøy i tidlig holocen rett etter istidens slutt. Somrene må ha vært tørre og varme, og sibirlerk vokste sammen med vanlig bjørk, gran, sommereik og hassel. Tilsvarende plantesamfunn finnes ikke i nåtiden.
Folkrock

Folkrock er en musikalsk sjanger som oppsto i Vesten på slutten av 1960-tallet i møtet mellom folkemusikk, nyere visesang og rock. I USA regnes Bob Dylan, Simon & Garfunkel og The Byrds som forløpere til genren. Et senere eksempel er Natalie Merchant. 
I Storbritannia, hvor genren for alvor fant sin form, var de viktigste gruppene Pentangle, Fairport Convention, Steeleye Span og Albion Band, og ikke minst Richard Thompson. I Frankrike kan nevnes Alan Stivell, Malicorne og Tri Yann, i Sverige Kebnekajse. De amerikanske artistene lente seg i større grad en de britiske mot samtidens rock n'roll/blues, mens de europeiske gruppene i større grad tok utgangspunkt i middelaldersk folkemusikk.

Norsk folkrock

I Norge var det først og fremst Folque som brakte sjangeren til landet på 1970-tallet. Som sine engelske kolleger brukte både de og konkurrenten, Kong Lavring, i stor grad norsk tradisjonsstoff i sin musikk. På 1980-tallet fikk de selskap av Ym:stammen. De norske bandene brukte mye hedenske motiver i sin musikk. Tydligst er dette hos Ym:stammen, som har en rekke hedensk religiøse/filosofiske tekster. I nyere tid har Kari Rueslåtten, Gåte og Hekla Stålstrenga tatt opp arven. Nyere norsk folkrock har hentet mye inspirasjon fra andre skandinaviske folkrockgrupper, slik som de svenske Garmarna og Triakel og kanskje særlig de finske-svenske Hedningarna.
Sybacodes

Utseende

Små (3-7 millimeter), litt brede, brunlige gjødselbiller. Antennene er korte og har en tre-leddet klubbe. Hodet er stort og bredt, med runde, litt utstående fasettøyne, gjerne med et par tenner på forkanten. Pronotum er nærmest rektangulært, med seks fine lengderibber. Dekkvingene er nokså varierende i formen, med tre skarpe, opphøyde lengderibber og uthulede partier mellom disse. Beina er forholdsvis kraftige.

Levevis

Artene lever sammen med termitter.

Utbredelse

Slekten er utbredt i Sørøst-Asia, fra India i vest til Vietnam i øst.
Fatehgarh Sahib (distrikt)

Demografi

Ved folketellingen i 2011 var det 599 814 innbyggere i distriktet, mot 538 041 i 2001. Den urbane befolkningen utgjør 30,87 % av befolkningen.
Barn i alderen 0 til 6 år utgjorde 10,13 % i 2011. Antallet jenter i den alderen per tusen gutter er 843 i 2011 mot 766 i 2001.
Madan Saddle

Madan Saddle (bulgarsk Маданска седловина, «Madanska Sedlovina») er et skar med en høyde på 1110 moh. i Imeon Range på Smith Island i Sør-Shetlandsøyene som grenser til Neofit Peak i nordøst og Riggs Peak i sør-sørvest. Det ligger oppunder Gramadabreen i sørøst.
Skaret ble kartlagt av bulgarske landmålere i 2008 og kalt opp etter byen Madan i Rodopifjellene, sør i Bulgaria.
Tenotec

Tenotec A/S er i dag Norges største leverandør av batteri og trykkluftdrevet åndedrettsvern.
Firmaet ble etablert i Drammen i 1976. Her ble det drevet under navnet Telenor helt frem til 1995. Det var først i 1995 at den norske teleoperatøren kjøpte navnet fra daværende eier. Firmaet tok da sitt nåværende navn, Tenotec.
I 2001 ble selskapet kjøpt opp av nåværende eier og etter 2 års drift i Drammen, ble virsomheten flyttet til Stavanger. Der har Tenotec utviklet seg til å bli en svært sentral leverandør av åndedrettsvern, både i olje og gass næringen, men også til landbruk og industrien.

Ansatte

Bedriften har pr idag 3 ansatte.
Inn

Geografi

Inn begynner i 2484 meters høyde med Lunghinsjøen ved Maloja-passet i Graubünden (Sveits). I Øvre Engadin passerer den flere innsjøer (Silsersjøen, Silvaplanersjøen og St. Moritzsjøen) og byen St. Moritz. I Nedre Engadin blir terrenget brattere, og Inn passerer flere juv. Det trangeste av dem, ved Finstermünz, er stedet der Inn krysser grensen mellom Graubünden og Tirol (Østerrike).
I dette området ligger faktisk deler av Inns tilsigsfelt i Italia. Dette gjelder fremfor alt for den italienske kommunen Livigno, som geografisk sett er en sidedal til Engadin. Elven Spöl i denne dalen er altså en bielv til Inn.
Inns forløp i Tirol kalles kort og godt Inndalen (Inntal). I midten av Inndalen ligger Innsbruck, den største byen som Inn passerer. Byens navn betyr for øvrig «broen over Inn». Inndalen deles inn i Øvre Inndal (Oberinntal) vest for Innsbruck og Nedre Inntal (Unterinntal) øst for Innsbruck.
I den Øvre Inndalen passeres byene Landeck og Telfs, i den nedre Hall, Schwaz, Jenbach, Rattenberg, Wörgl og Kufstein. Underveis tar Inn opp mange bielver fra sør, som fører med seg smeltevann fra isbreene ved Alpenes hovedkjede. Fra nord er det langt færre og mindre bielver.
Tre kilometer nord for Kufstein blir Inn grenseelven mellom Bayern (Tyskland) og Tirol, før den forlater Tirol helt. Elven beskriver så en stor 90°-bue gjennom det sydøstlige Bayern, før den igjen blir til grenseelven mellom Bayern og Østerrike, denne gang ved delstaten Oberösterreich. På sin vei gjennom Bayern passerer Inn byene Rosenheim, Wasserburg, Mühldorf og Neuötting. Blant bielvene på denne strekningen finner man Mangfall (fra Tegernsee /innsjø)) og Alz (fra Chiemsee).
Der Inn igjen møter Østerrike, tar den også opp elven Salzach. På den resterende strekningen, som begrenser det østerrikske landskapet Innviertel («Innkvartalet»), passerer Inn de østerrikske byene Braunau og Schärding.
I Passau, på 291 meters høyde, møter Inn de to andre elvene Donau og Ilz. Selv om Inn i gjennomsnittlig avløpsmengde per år (730 m³/s) er den største av de tre elvene, gir den her opp navnet sitt til fordel for Donau. Grunnen til dette er at Donau er mye lengre, men også at den fører mer vann de fleste månedene i året. Når Inn likevel inneholder mer vann i løpet av et helt år, skyldes det dens veldig variable vannføring på grunn av isbresmeltingen i Sentral-Alpene.
Vannet fra de tre elvene har tydelig forskjellig farge. Selv flere kilometer nedstrøms for Passau kan man derfor se forskjell på det grønne, blå og svarte vannet fra henholdsvis Inn (smeltevann), Donau og Ilz (myrvann).
Johann Melchior Gletle

Liv og virke

Fra 1651 var Gletle domorganist i Augsburg, fra 1654 også domkapellmester.
Gletle skrev en del kirkemusikk, messer, salmer og litanier, deriblant 36 motetter, den ene halvparten a cappella, den andre med instrumentalakkompagnement, 36 solomotetter med instrumental ledsagelse, såvel som messer, salmer og litanier. Han skrev også verdslig musikk, av betydning som eksempler på tysk 1600-talls quodlibet er to bøker med «Lateinisch- und Teutsche Weltliche Musicalische Concerten».
Krønikebøkene

Krønikebøkene (hebraisk: דברי הימים‬ – Diḇrê hayyāmîm, «Dagenes anliggender (hendelser)») er samlebetegnelsen for to bøker i Det gamle testamente: Første og Andre Krønikebok. Den var opprinnelig én bok i Den hebraiske Bibelen. I Bibelen følger Krønikebøkene etter Kongebøkene (oppdelt i Første og Andre kongebok) og etter kommer Esras bok og Nehemjas bok, og således konkluderer de historieorienterte bøker i Det gamle testamente. Sammen med Esra og Nehemja utgjør Krønikebøkene det som blir kalt for det kronistiske historieverket. 
I jødiske Tanákh (Den hebraiske Bibelen) er Krønikebøkene den siste boken i Ketuvim («Skriftene») som i seg selv er den siste tredjedelen av Tanákh. På midten av 200-tallet f.Kr. oversatte de jødiske skriftlærde i Alexandria Tanákh til gresk, Septuaginta, ble Krønikebøkene delt i to deler, kalt for I og II Paralipoménōn, gresk: Παραλειπομένων, «ting etterlatt på den ene siden» . Det norske navnet, Krønikebøkene, kommer fra Hieronymus på 400-tallet e.Kr. i hans latinske oversettelse som kalt dem chronikon ettersom en krønike er en historisk framstilling som skildrer begivenheter i den rekkefølge de har funnet sted. Den greske tittelen i Septuaginta henviser til det som ble forbigått og utlatt fra Samuelsbøkene og Kongebøkene, men Krønikebøkene er på ingen måte bare et supplement til disse bøkene.
Krønikene begynner en genealogi (slektsregistrer) fra det aller første menneske, Adam, og fortsetter til en bibelsk fortelling av oldtidens Israels og Judeas historie (det sørlige og nordlige rike), og fram til kunngjøringen Kyros den store (ca. 540 f.Kr.).

Sammendrag

Krønikebøkenes fortelling begynner med Adam og fortellingen er deretter ført videre, bortimot fullstendig som en slektsliste, ned til opprettelsen av det første kongedømmet Israel (Første krønikebok 1–9). Det meste av resten av Første krønikebok, etter en kort redegjørelse av Saul, er opptatt av styret til David (Første krønikebok 11–29). Den neste lange seksjonen er opptatt av Davids sønn Salomo (Andre krønikebok 1–9), og den siste delen handler om kongedømmet Judea med enkelte referanser til det andre kongedømmet Israel (Andre krønikebok 10–36). I det siste kapitelet er Judea ødelagt og folket er fraktet med tvang til Babylon for landsforvisning. I de siste versene erobrer den persiske kong Kyros den store det nybabylonske rike og tillater at landforviste folkene kan reise tilbake til sine hjemland, og beordrer at tempelet i Jerusalem skal restaureres.
FA-cupen 1931/32

FA-cupen 1931/32 var den 57. sesongen av den engelske FA-cupen. Newcastle United slo Arsenal med 2–1 i finalen.
Alliansen av liberale og demokrater for Europa

Europaparlamentet

Antallet medlemmer av Europaparlamentet kan i perioder komme under det bestemte maksimum. Dersom et medlem av parlamentet fratrer, blir ekskludert eller dør, blir hun eller han erstattet i henhold til nasjonale regler.
Assens amt

Assens amt ble opprettet i 1662 av det tidligere Hagenskov len. Vissenbjerg sogn ble dog avgitt til Rugård amt. Amtet bestod kun av et enkelt herred, nemlig Båg. Amtet ble nedlagt ved reformen av 1793, og inngikk deretter i Odense amt.

Assens Amtsrådskrets 1842-1970

I 1842 ble Båg herred og Vends herred (det tidligere Hindsgavl amt) slått sammen til Assens amtskommune med eget amtsråd. Frem til 1970 var Nordvestfyn (med Middelfart og Assens) en selvstendig amtsrådskrets. 
Odense Amtsrådskrets og Assens Amtsrådkrets haDde dog en felles amtmann. I noen sammenhenger ble hele Nordfyn (Odense amt) betraktet som ett amt, mens hver amtsrådskrets i andre sammenhenger ble betraktet som egne amter.
Voeren

Språkstriden

I området som i dag utgjør Voeren ble det tradisjonelt snakket limburgsk, ei nederlandsk dialekt, men på grunn av kommunens beliggenhet på grensa mellom fransk og nederlandsk og fransks status som administrativt språk i Liège, hadde kommunen i 1947 et knapt flertall av fransktalende innbyggere. Da språkgrensa mellom fransk og nederlandsk ble fastlagt i 1963 gikk de kommunene som i dag utgjør Voeren fra å ligge i den vallonske provinsen Liège til å bli en limburgsk enklave mellom Liège i sør og Nederland i nord. Dette skjedde mot de fransktalende innbyggernes og de pro-Lièges vilje og kommunen ble en av språkstridens eple. Mellom 1979 og 1987 nådde konflikten sitt klimaks, med voldsomme demonstrasjoner, gatekamper, nedtaging av tospråklige veiskilt og regjeringsskifte i Belgia. I 1994 fikk kommunen et eget fransk kultursenter, men konflikten kulminerte først i 2000 da det nederlandskspråklige partiet fikk flertall i kommunestyret, mye på grunn av at de tilflyttede nederlenderne hadde fått stemmerett fordi EU-borgere i 1999 hadde fått stemmerett ved lokalvalg.
Spesialhopprenn i Lysgårdsbakkene

Dette er en liste over spesialhopprenn i Lysgårdsbakkene på Lillehammer. Listen inkluderer alle verdenscuprenn og senior-NM (vinter), samt OL 1994. Norgescuprenn og kontinentalcuprenn for menn er utelatt. NM 1948 i den gamle Lysgårdsbakken er tatt med, men ikke renn i Balbergbakken.
Den første Lysgårdsbakken lå i nærheten av dagens anlegg, og ble blant annet brukt under NM i 1948. Dagens anlegg sto ferdig i desember 1992 og ble modernisert i 2006.
Tabu (Erik og Kriss)

Tabu er et musikkalbum utgitt av Erik og Kriss i 2009. Albumet inneholder landeplager som «Svigermors drøm» og «Rundt fingeren».
Fåvne

Fåvne (norrønt Fáfnir eller Faðmir) er en voldsom drage eller slange fra norrøn mytologi. Fåvne var ifølge skaldekvadene Fåvnesmål og Reginsmål sønn av Sigmund som var sønn av Reidmar, bror av Regin og Oter. Fåvne voktet over en stor skatt, og ble til slutt drept av helten Sigurd Fåvnesbane som stakk den med sverdet Gram.
Fåvne var opprinnelig en dverg, men ble forvandlet til en drage av ringen Andvarenaut. Oter ble drept av Loke, og dvergene ville ta blodhevn og drepe Loke, Odin og Hønir. Odin kjøpslo med Reimar, og de ble forlikt om at æsene skulle kjøpe seg fri mot å fylle Oters skinn med gull. Loke stjal løsegullet fra dvergen Andvare. Før æsene forlot dvergene, advarte Loke om at det lå en gullring, Andvarenaut, blant gullet. Andvarenaut var forbannet, og forbannelsen rammet eieren. Reidmar brydde seg ikke om dette, men advarselen viste seg å være berettiget: Reidmar ble drept av Fåvne, og Regin ble drevet i eksil av ham.
Fåvne dro da til en hule for å gjemme gullet sitt. Der forvandlet ringen ham til en grisk drage, som voktet over gullet sitt til sin død. Fåvne ble deretter drept av Sigurd Fåvnesbane, fostersønn til Regin.
Historien om Fåvne er tema for operaen Siegfried i opera-syklusen Der Ring des Nibelungen av Richard Wagner.
GNOME Character Map

GNOME Character Map, tidligere kjent som Gucharmap, er et tegnkartprogram for Unicode som er en del av GNOME. Programmet viser bokstaver sortert etter Unicode-blokk eller skrifttype. Programmet inkluderer korte beskrivelser av de ulike tegn, og enkelte ganger også betydningen av et tegn.
Vennskapslekene

Vennskapslekene eller Vennskap-84 (russisk: Дружба-84, Druzhba-84) var en internasjonal multisportkonkurranse som ble avholdt fra 2. juli til 16. september 1984 i Sovjetunionen og åtte andre kommuniststater som boikottet Sommer-OL 1984 i Los Angeles.
Selv om arrangørene benektet at lekene var en protest mot det offisielle OL, for å unngå konflikter med Den internasjonale olympiske komité, ble konkurransen ofte kalt for Østblokkens «alternative OL». Omkring 50 stater deltok i konkurransene. Mens de boikottende landene var representert med sine sterkeste atleter, sendte andre lag deres reservelag, bestående av atleter som ikke greide å kvalifisere seg for lekene i Los Angeles.